હિંમતનગરના ટાવર નજીક આવેલા એક બ્યુટીપાર્લરની બાજુમાં આવેલા ખાંચામાં મંગળવારે બપોરે કેટલીક યુવતીઓ અને એક યુવક ખુલ્લેઆમ વિદેશી બ્રાન્ડની દારૂની મહેફીલ માણી રહ્યા હતા, આ ઘટનાનો વિડીયો માત્ર હિંમતનગરમાં જ નહીં સમગ્ર સાબરકાંઠા જિલ્લામાં વાયરલ થવાના કારણે વાલીજગતમાં ચિંતાની લહેર પ્રસરી ગઈ હતી, ઉપરાંત સમગ્ર ઘટના સંદેશમાં પ્રસિધ્ધ થતાં બી ડિવીઝનના પીએસઆઈ વિજયસિંહ ગડરીયા સહિતની ટીમ અને મહિલા પોલીસે આ દિશામાં તપાસનો ધમધમાટ શરૂ કરી દીધો હતો, અને જે સ્થળે મહેફીલ માણવામાં આવી હતી, તે સ્થળે તપાસ કર્યા બાદ બ્યુટીપાર્લર ચલાવનાર મહિલા સંચાલકને પોલીસ મથકે લઈ જવામાં આવી હતી, તેમજ મહેફીલ માણનાર યુવક અને તમામ યુવતીઓની શોધખોળ હાથ ધરીને તમામને બી ડિવીઝન પોલીસ મથકે લાવવા માટેની કાર્યવાહી હાથ ધરવામાં આવી છે.